واثق ان لو بحثت هقتنع بالاسلام؟أنامؤمنةبربنا و بجزء كبير من الاسلام وببحث عشان انصف الدين و مش عارفةاقتنع وتعبت!مش هقدر اقتنع بأحكام رجم وقتل،عدم احترام حريةالآخرين لمجرد ايماننا انهاغلط،الشذوذ حرام وأنا دكتورةوعارفةطبيًامدى سوءه بس كل واحد حر لأنه هيتحاسب فرد!ونرجع نزعل من العنصريةضد الحجاب وغيره؟!
1- شايفة كلامك بتاع "أنا مؤمنة بربنا و بجزء كبير من الإسلام" دا؟  اللي بنقوله دايمًا للناس : اللي شرع "الجزء الكبير" المقنع الجميل دا ، هو هو اللي شرع "الجزء الصغير" اللي عامل لك مشاكل ، فسلّم الجزء الصغير للجزء الكبير ، وقول يارب سلمت ليك ولحكمتك وأمرك ، وانتهينا! ، بدون أي مشاكل خالص أهه! 2- حتى لو الإسلام فيه ما فيه ، وحتى لو إنتِ مش مقتنعة ، فدا مالوش علاقة بالقضية التالية :"هل الإسلام دين الله حقًا؟" لو هو دين ربنا بجد ، فيبقى = كل مافيه أمر الله تعالى ، ولو هو مش دين ربنا ، يبقى كل ما فيه مش أمر الله ، وبس كده!  بسهولة شديدة أهه!  ليه حولتي المسألة لاقتناع بالإسلام؟ ، لأ أدلة صدق الإسلام والنبي منفصلة عن التشريعات والأحكام ، لأن الدين مش لازم يكون كل حكم وتشريع فيه ظاهر الحكمة لكل الناس ، يبقى ساعتها : كلنا نكفر بالإسلام؟  مش منطق طبعًا! 3- بعض الحدود قاسية؟ ، نعم ، قاسية ، وقد أقر بهذا القرآن ، فقال :"الزانية والزاني فاجلدوا كل واحد منهما مائة جلدة ، ولاتأخذكم بهما رأفة في دين الله" ..  ليه ربنا قال ولا تأخذكم بهما رأفة في دين الله؟ ، لأن الحد شديد جدًا ، وطبيعة النفس الإنسانية أنها ترحم الضعيف ، فما بالك بقا لو كان الزاني دا تاب وأعلن توبته؟ هيكون أشد على النفس طبعًا!  بس ليه ربنا قال كده وهي حاجة في القلب لا يملك الإنسان دفعها؟ ، قال : ولا تأخذكم بهما رأفة في دين الله = فتمنعوا عذابهما.  يعني تعطلّوا الحد.  فهو الحدود آه قاسية ، ودا لسبب بسيط جدًا ، وهو أن "الحدود روادع" ، يعني؟  يعني وظيفة الحد أنه يخلي الإنسان يفكّر ألف مرة بل مليون ، قبل ما يقدم على ذنب من الذنوب الكبيرة التي وضع عليها الحد ، يخليها جوا نفسه.  ودا اللي حصل بالفعل ، في زمن النبي ، وخلافة الخلفاء الأربعة ، طبّق حد الزنا ربما (5) مرات مثلًا ،كام؟ ، 5 ، بدون أصفار :)  وكذلك حد السرقة ، طبق عددًا قريبًا من المرات ، وكذلك شرب الخمر..  ليه بقا؟ ، لأن وظيفة الحد الأساسية مش أنه ندوّر ورا الناس ، ونتجسس عليهم في حياتهم ، لأ ، هدفه ردعهم هما أنهم يفكروا في إتيان الذنب.  وهذه حكمة الله العظيم في حماية المجتمع الإسلامي من أمراض الشهوة التي تفتك به! 4-حرية الآخرين عندنا في الإسلام مش مطلقة أصلًا ، ماحدش قال كده ، الإسلام يقدم حق "الله" على حق "الإنسان"  ويقدم أمر "الله" على أمر "الإنسان" ودا المنطقي أصلًا! ، لأن "الله" إله! ، و"الإنسان" عبد!  فإزاي نقول للعبد : خالف أمر ربك زي ما أنت عاوز ، لا تثريب عليك!  هل دا منطق؟!  وبالتالي : نحن نقول أن الله تعالى أمر بردع العصاة بمثل هذه الحدود ، وبالتالي يكون أمره مقدمًا على رغبات الإنسان في الحرية الفردية.  لأنه في الإسلام "أمر الله" أو "الوحي" هو القيمة المركزية ، والمرجعية التي يرجع إليها المسلم في كل أموره. ونحن نقول أن الإسلام هو الحق وما سواه باطل ، وعشان كده منع الحجاب غلط ، وفي نفس الوقت بنحاكمهم لمعاييرهم : أنت بتقولوا حريات فردية وإلخ ، وتاني يوم تمنعوا الحجاب؟ ، مش عيب؟ 5- صحيح كل إنسان يحاسب فرد لكن أنا ربنا لما يحاسبني هيسألني أنت شفت فلان يعصيني ولم تنكر عليه ليه؟  قال تعالى : لعن الذين كفروا من بني اسرائيل على لسان داوود وعيسى ابن مريم ذلك بما عصوا وكانوا يعتدون ، كانوا لا يتناهون عن منكر فعلوه..  فهو كل واحد فينا مسئول أمام الله عن أنه يغير المنكر في المجتمع قدر المستطاع ، الحاكم مسئول عن إقامة الشرع ، والأب مسئول في أسرته ، وأنا مسئول عن صحابي ، وهكذا..  مش هنتحاسب عن نفسنا فقط!.